Diari Oficial de la Generalitat Valenciana


Sumari del DOGV 2138, del 05-11-1993 (1993/829662)

RESOLUCIÓ de 28 d'octubre de 1993, de la Direcció General de Relacions amb les Corts i del Secretariat del Govern, per la qual es disposa la publicació del conveni de col.laboració entre la Secretaria General de Turisme del Ministeri d'Indústria, Comerç, i Turisme, la Conselleria d'Indústria, Comerç i Turisme de la Comunitat Valenciana l'Ajuntament de Gandia i el Grup d'Empresaris turístics de Gandia , per al desenvolupament i aplicació d'un programa d'excel.lència turística a la zona pilot de Gandia dins el marc del Pla Futures (Pla Marc de Competitivitat del Turisme Espanyol).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2138

Data del DOGV
:   05-11-1993

Secció del DOGV
:   ALTRES DISPOSICIONS

Número del document
:   1993/829662


Data del document
:   28-10-1993

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució de 28 d'octubre de 1993, de la Direcció General de Relacions amb les Corts i del Secretariat del Govern, per la qual es disposa la publicació del conveni de col.laboració entre la Secretaria General de Turisme del Ministeri d'Indústria, Comerç i Turisme, la Conselleria d'Indústria, Comerç i Turisme de la Comunitat Valenciana, l'Ajuntament de Gandía i el Grup d'Empresaris Turístics de Gandía, per al desenvolupament i aplicació d'un programa d'excel.lència turística a la zona pilot de Gandía dins el marc del Pla Futures (Pla Marc de Competitivitat del Turisme Espanyol).  
Subscrit, després de la tramitació reglamentària, entre-la Secretaria General de Turisme del Ministeri d'Indústria Comerç i Turisme, la Conselleria d'Indústria, Comerç i Turisme de la Comunitat Valenciana, l'Ajuntament de Gandia i el Grup d'empresaris Turístics de Gandia, el dia Il de maig de 1993, un conveni de col·laboració per al desenvolupament i aplicació d'un programa d'excel·lència turística a la zona pilot de Gandia dins el marc del Pla Futures (Pla Marc de Competitivitat del Turisme Espanyol), i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 3.4 del Decret 20/1993, de 8 de febrer, del Govern Valencià, cal publicar al Diari Oficial de la Generalitat Valenciana el conveni esmentat, que ha quedat inscrit en el Registre de Convenis amb el número 0654/93, i que figura com a annex d'aquesta resolució.  
València, 28 d'octubre de 1993.-, El Director General de Relacions amb les Corts i del Secretariat del Govern.  
ANNEX  
Reunits  
A Gandia, l'11 de maig de 1993, d'una part el Sr. Fernando Panizo Arcos, Secretari General de Turisme i President de l'Institut de Turisme d'Espanya, en virtut de les atribucions que té conferides pel Reial Decret 420/1991, de 5 d'abril (BOE núm. 95, de 20 d'abril de 1991); d'altra, el Sr. Andrés García Reche, Conseller d'Indústria Comerç i Turisme de la Comunitat Valenciana i President de l'Institut Turístic Valencià (ITVA), en virtut de les facultats atorgades per acord del Govern Valencià de data 3 de maig de 1993; d'altra, la Sra. Josefa Frau Ribes, Alcadessa-presidenta de l'Ajuntament de Gandia, en virtut de les facultats conferides per acord del ple de l'ajuntament de data 6 de maig de 1993 i els empresaris turístics amb interessos en Gandia sotasignats, com a Grup Promotor de «Futures Gandia».  
Exposen  
1. Que el Ministeri d'Indústria, Comerç i Turisme ha elaborat el Pla Marc de Competitivitat del Turisme Espanyol (Pla Futures) que persegueix distints objectius socials, econòmics i mediambientals destinats a aconseguir la millora de la competitivitat del sector turístic espanyol i l'excel·lència turística.  
2. Que la Conselleria d'Indústria, Comerç i Turisme de la Comunitat Valenciana ha desenvolupat així mateix, en l'exercici de les seues competències, diferents actuacions amb la finalitat de millorar la condició turística de la comunitat basant-se en diferents plans i programes com també normes per a l'adequació i la modernització de la indústria turística a les necessitats actuals i futures.  
Ambdós organismes citats han subscrit el 30 de setembre de 1992 un conveni de col·laboració per al desenvolupament del Pla Futures en l'àmbit de la Comunitat Valenciana.  
3. Que l'Ajuntament de Gandia ha elaborat un model estratègic de desenvolupament turístic que s'emmarca i sintonitza perfectament amb les línies estratègiques i programàtiques establertes tant en el Pla Futures com en els programes de la Conselleria d'Indústria, Comerç i Turisme i de l'Institut Turístic Valencià amb la ferma voluntat que Gandia assolesca en el seu dia la denominació de «Destinació Turística Excel·lent».  
4. Que els empresaris sotasignats entenen que la millora de la competitivitat turística de les seues empreses i la recerca de l'excel·lència turística de la zona de Gandia sols pot donar-se a través d'un continu esforç d'adaptació al mercat, de millora i modernització d'instal·lacions i de consecució d'entorns urbans i mediambientals adaptats a les exigències del turisme d'avui i del futur.  
Que la correcta sintonia de totes aquestes propostes permet, aconsella i obliga a l'adopció d'una línia decidida i potent d'actuació coordinada entre els distints organismes i empreses implicats, d'acord amb els objectius de cadascuna de les administracions i entitats que intervenen, i amb l'especial finalitat d'aconseguir la realització de projectes i activitats que pel seu impacte en l'entorn urbà i mediambiental facen meréixer a Gandia el qualificatiu de destinació d'excel·lència turística, provocant un efecte d'imitació i prestigi per a la resta de les destinacions turístiques nacionals.  
Per això, les entitats que subscriu en aquest conveni:  
Acorden  
1. Declarar formalment Gandia zona pilot per a l'aplicació d'un programa d'excel·lència turística, a definir i desenvolupar per les parts que intervenen, en el marc del conveni subscrit entre la Secretaria General de Turisme i la Conselleria d'Indústria, Comerç i Turisme per al desenvolupament del Pla Futures; aquesta declaració es concretarà en la realització d'actuacions, tant públiques com empresarials, en la línia definida en el citat Pla Futures i els programes de-la Conselleria d'Indústria, Comerç i Turisme i especialment en les següents àrees:  
I. Millora de l'entorn urbà  
II. Creació, ampliació i millora d'espais d'ús públic.  
III. Creació i millora de serveis públics.  
IV. Atenció del medi ambient.  
V. Oferta complementària d'oci.   
VI. Actuacions de millora de la qualitat de l'oferta.  
2. Per a l'aplicació del Programa d'Excel·lència Turística a Gandia i l'obtenció de la seua qualificació com a destinació turística excel·lent les entitats signants es comprometen respectivament:  
2. 1. L'Ajuntament de Gandia procurarà l'aplicació, la difusió i la potenciació del Programa d'Excel·lència Turística en el seu terme municipal, i tractarà d'obtenir els resultats previstos en aquest, particularment en les àrees excel·lència turística.  
L'Ajuntament de Gandia es compromet a intensificar i a -aplicar amb el màxim rigor les seues competències per a millorar la qualitat del municipi, en especial en l'àrea d'higiene dels establiments, neteja i cura de l'entorn, i normes de seguretat en establiments i seguretat pública.  
2.2. La Conselleria de Turisme de la Generalitat Valenciana, per ella mateixa o a través de l'Institut Turístic Valencià cooperarà, dins l'àmbit de la seua competència, per aconseguir els objectius que es pretenen i recolzarà preferentment les actuacions que es realitzen en l'àrea municipal de Gandia per a l'aplicació del Pla Futures i l'obtenció de la seua Excel·lència Turística. Especialment procurarà la incentivació dels projectes que es realitzen a les àrees definides en el punt 1.  
Així mateix, es compromet a intensificar les mesures per a millorar la qualitat de les empreses i establiments turístics.  
2.3. El Ministeri d'Indústria, Comerç i Turisme, a traves de la Secretaria General de Turisme considerarà prioritaris els projectes que es presenten d'aquest municipi al Pla Futures per tal de facilitar-ne la realització. Així mateix es compromet a declarar Gandia com a Zona d'Excel·lència Turística, i servirà de via i interlocutor davant la resta dels ministeris per a desenvolupar iniciatives dins d'aquest municipi.  
Així mateix, el Ministeri d'Indústria, Comerç i Turisme, a través de l'Institut de Turisme d'Espanya, es compromet a:  
- Realitzar una activitat especial de promoció a l'exterior de la zona de Gandia, contribuint a la seua presència com a destinació turística en els fòrums de promoció turística tant nacionals com  
1 internacionals, com també la seua participació en programes específics de promoció exterior.  
- Procurar la participació de Gandia en programes de formació que tinguen com a principal objectiu d'entrenament de recursos humans a les àrees de protecció mediambiental i ordenació urbanística, com també en projectes d'investigació i desenvolupament.  
2.4. Els empresaris sotasignats es comprometen a l'adopció d'iniciatives empresarials i projectes que, en el marc de la finalitat d'aplicació del Pla Futures i els programes de la Conselleria d'Indústria, Comerç i Turisme, que aquest conveni persegueix i especialment dins de les arpés de modernització del s' establiments, millora de la qualitat i excel·lència turística, servesquen per a millorar l'oferta turística de la zona de Gandia.  
Igualment es comprometen a difondre, potenciar, desenvolupar i aplicar el conjunt d'iniciatives i projectes que a l'empara d'aquest conveni s'adopten en la línia de cercar la competitivitat de les empreses turístiques a Gandia i l'excel·lència turística d'aquesta zona pilot.  
3. Crear un òrgan de gestió i aplicació del Programa d'Excel·lència Turística en l'àmbit del municipi de Gandia. Aquesta entitat comptarà amb la participació de:  
u  
- La iniciativa privada,  
- Ajuntament de Gandia.  
- La Secretaria General de Turisme  
- La Conselleria d'Indústria, Comerç i Turisme, per ella o a través de l'Institut Turístic Valencià.  
L'entitat a constituir, segons la fórmula jurídica que de Comú acord determinen les diferents administracions que intervenen, servirà de suport a la gestió eficaç del pla a Gandia, bàsicament amb cinc objectius:  
3.1. Col·laborar en la reflexió estratègica, gestora i de suport tècnic.  
3.2. Fomentar la qualitat de productes turístics.  
3.3. Estimular, el desenvolupament i la modernització de la indústria turística.  
3.4. Desenvolupar un programa de millores paisatgístiques i d'infrastructures de les àrees turístiques que integren la zona pilot de Gandia.  
3.5. Promoure l'execució dels projectes que s'incloguen en aquest conveni.  
4. Per a l'execució d'aquest conveni, la Conselleria d'Indústria, Comerç i Turisme, a través de l'ITVA, es compromet a aportar cinquanta milions de pessetes, anuals, durant els exercicis de 1993, 1994 i 1995, amb càrrec als pressupostos d'aquest institut, i especialment a les línies pressupostàries corresponents als seus programes de modernització d'establiments turístics, turisme de litoral, informació i publicacions i estudis i formació, o altres que en el futur puguen aprovarse, i que són objecte de Iq preceptiva publicació.  
El Ministeri d'Indústria, Comerç i Turisme, i l'Ajuntament de Gandia realitzaran les corresponents aportacions de semblant quantia, fins un total, inclosa l'aportació de la Conselleria d'Indústria, Comerç i Turisme de cinc-cents milions de pessetes.  
Els recursos econòmics aniran destinats a l'execució dels projectes específics que se seleccionen a l'entitat de gestió i relatives a les àrees especificades en aquest conveni.  
Els acords que desenvolupen aquest conveni necessitaran els termes de les corresponents aportacions de fons que, per als organismes públics, se subjectarà, en tot cas, a les condicions i requisits establerts en les Lleis pressupostàries d'aplicació i derivats de la seua disponibilitat pressupostària en cada exercici.  
5. Les actuacions que es realitzen com a conseqüència del Pla de Modernització i Excel·lència Turística de Gandia inclouran el logo Futures, o semblant que expresse la filosofia del pla, junt amb la marca Mediterrània. Gandia com a element expressiu i publicitari de la denominació «Zona d'Excel·lència Turística».  
Desenvolupar aquest conveni març mitjançant protocols addicionals que articulen i concreten les actuacions a realitzar com també les respectives aportacions econòmiques o de recursos dels agents implicats a la millora de la competitivitat i de l'excel·lència turística a Gandia.  
6. La durada d'aquest conveni- s'estableix des del dia del seu atorgament fins el 31 de desembre de 1995.  
El Secretari   
General de Turisme   
Fernando Panizo Arcos  
L'Alcaldessa-presidenta   
de l'Ajuntament de Gandia   
Josefina-Frau Ribes  
El Conseller d'Indústria   
Comerç i Turisme  
Andrés García Reche  
Grup Promotor d'Empresaris  
El President d'ASEMHSA   
Sr. J. Ramón Costa Berenguer  
El President de la Federació   
de Comerciants del Centre   
Històric de Gandía  
Antonio Gomar Martínez  
En representació de l'Associació   
Empresarial Hotelera de   
la Província de València   
Sr. Àngel Sánchez Rodrigo  
El President de l'Associació   
de Promotors i   
Constructors de la Safor   
Camilo Peiró Roselló